Koronavirus: O‘zbekistonda bir kunda 400dan ortiq yangi holat aniqlandi va 400dan ortiq bemor sog‘aydi

«Shu yilning 23 avgust kuni mamlakatimizda 414 holatda kasallik qayd etilgan bo‘lib, barchasi tana harorati ko‘tarilganligi bois profilaktika maqsadida hamda koronavirusga chalingan bemorlar bilan muloqotda bo‘lganligi sababli namuna olingan fuqarolar orasida aniqlangan», deyiladi vazirlik xabarida.
Bugun respublikaning 5 hududida tana harorati ko‘tarilgani bois profilaktika maqsadida hamda koronavirusga chalingan bemorlar bilan muloqotda bo‘lgani sababli namuna olingan fuqarolar orasida yangi holatlar aniqlandi va jami holatlar soni 38 ming 946taga yetdi. 
Qatorasiga uchinchi kun kunlik o‘sish 500dan past bo‘lmoqda.
Yangi holatlar (+414)
Tuzalganlar (+411)

Bugun Toshkent shahri, Samarqand, Andijon, Namangan, Toshkent, Sirdaryo hamda Qashqadaryo viloyatlarida jami 411 nafar bemor sog‘aydi va O‘zbekistonda shu vaqtgacha kasallikdan forig‘ bo‘lganlar soni 34 ming 987 nafarga yetdi.
O‘lim holatlari (+6)

Bugun yana olti o‘lim holati qayd etildi va rasmiy statistikada qayd etilgan o‘lim holatlari soni 273taga yetdi.

Ayni paytda tibbiyot muassasalarida 3 686 nafar bemor davolanmoqda, shundan 249 nafari og‘ir, 129 nafari esa o‘ta og‘ir ahvolda.